**Web portal** je mjesto pristupa informacijama kojeg čini više različitih, logički povezanih aplikacija koje su zajedničke većem broju korisnika.

Definicija Web portala
----------------------

Portali objedinjuju različite informacije iz većeg broja izvora, pružajući tako dosljedne podatke i pristup brojnim aplikacijama, koje bi u suprotnom predstavljale zasebne jedinice.
Osobni portal je stranica na Webu koja uglavnom pruža mogućnosti posebno prilagođene svakom korisniku, uz mogućnost posjeta i prelaska na stranice s drugačijim sadržajem. Dizajnirana je za korištenje distrubuiranih aplikacija te različitog broja softvera koji djeluju između aplikacije i mreže kako bi omogućili razne usluge s brojnih drugih izvora.

Zašto Web portali?
------------------

Zbog potrebe za jednim mjestom na kojem se nalaze pristupi različitim sadržajima i informacijama. Korisnici prvenstveno žele presonalizirati aplikacije te ih imati na samo jednom mjestu s kojeg mogu upravljati svim ostalim aplikacijama. Sve se te mogućnosti najlakše i najbolje postižu kroz upotrebu portala. S obzirom na to da sve aplikacije unutar jednog portala dijele informacije, postoji bolja komunikacija između korisnika.

Prednosti portala i karakteristike portala
------------------------------------------

### Prednosti

* inteligentna integracija i pristup sadržajima, aplikacijama i raznim informacijama
* poboljšana komunikacija i suradnja između korisnika
* objedinjen, trenutni pristup svim posve različitim informacijama
* personalizirano međudjelovanje korisnika
* brza, jednostavna modifikacija i održavanje sadržaja na stranici

### Karakteristike

* pogled i «doživljaj» sadržaja
* dosljenost u korištenju zaglavlja i podnožja, shemi boja, ikona i logotipa
* tzv. «portlet», koji čini web aplikaciju unutar preglednika, prikazan u efektnom formatu

Razvoj osobnih portala
----------------------

Sredinom devedesetih godina, zahvaljujući rastu posjedovanja Web preglednika, mnoge su se tvrtke trudile osnovati, kupiti ili nabaviti vlastiti portal, kako bi dobile udio u ukupnom profitu tržišta na Internetu. Tvrtka America Online lansirala je svoj portal Netscape , Walt Disney Company Go.com, a Excite i @Home su postali dijelovi AT&T kompanije za vrijeme kasnih devedesetih.
Mnogi su portali inicijalno počeli kao web direktoriji, popisi datoteka (npr. Yahoo!) te tzv. strojevi za pronalaženje podataka (Excite, Lycos, AltaVista, Hotbot). Osnovni cilj širenja usluga na Web portalima bio je osigurati korisničku bazu podataka te produžiti vrijeme koje su korisnici provodili na određenom portalu. Usluge koje su zahtijevale registraciju korisnika za besplatnu e-mail adresu, osobno prilagođavanje izgleda i mogućnosti, te sobe za razgovor (chat rooms), kao i igre, vijesti te e-pošta, uvelike su pridonijele rastu korisnika portala. Mnogi od portala koji su stvoreni među prvima, danas više ne postoje, a neki kao što je npr. Yahoo!, ostali su uspješni do danas.

Vrste Web portala
-----------------

### Regionalni Web portali

Uz razvoj internacionalnih personaliziranih portala, kao što je Yahoo!, izdvajale su se i regionalne verzije Web portala. Neki regionalni portali sadrže lokalne informacije kao što su vremenska prognoza, plan grada te lokalne poslovne informacije.

### Državni Web portali

Na kraju tzv. «dot-com boom-a» na kraju 90-ih godina, mnoge su države odlučile stvoriti vlastiti portal za svoje građane. U Sjedinjenim Američkim Državama glavni je portal USA.gov, u Velikoj Britaniji Direct.gov (za građane) te businesslink.gov.uk (za poslovne korisnike). Mnoge savezne države u Sjedinjenim Američkim Državama imaju svoje vlastite portale koji pružaju direktan pristup aplikacijama eCommerce-a te detaljnije informacije o životu, poslovanju i snalaženju u toj državi.

### Korporativni Web portali

Kao i ostatak Web portala, i ova se vrsta razvila u devedesetim godinama. Mogućnost pristupa raznolikim informacijama vezanih uz tvrtke i posao uz pomoć web preglednika, predstavljao je nov način poslovanja. Korisnici više nisu bili zadovoljni samo pročišćenim pogledom na informacije neke tvrtke, već su zahtijevali personalizaciju i adaptaciju portala. S obzirom na to da su devedesete bile doba inovacija u području web portala, mnoge su tvrtke počele nuditi pomagala za svoje informatičare, kako bi im pomogle u što lakšem baratanju podacima, aplikacijama i informacijama. Današnji korporativni portali ubrzano razvijaju nove sposobnosti poslovnih rješenja te mogućnosti kao što su proces rada, povećana suradnja između radnih grupa te dopuštanje kreatorima sadržaja da promoviraju vlastiti stil i informacije.

  

### Nositelji» Web portala (Hosted Web portals)

Kako je popularnost korporativnih Web portala rasla, tako su im mnoge tvrtke počele nuditi sebe, kao nositelja usluge za Web portal. Takve su firme uglavnom služile samo kao sredstvo za objavljivanje informacija. Najraniji portali te vrste bili su Hyperoffice.com i InternetPortal.com koji danas više nije u funkciji.
Ostale vrste Web portala

* *portali za zabavu*: portali namijenjeni za razonodu i zabavu, raznolikog sadržaja (npr. Singalbe, T-portal, net.hr, itd.)
* *ekološki portali*: portali usmjereni na zaštitu i brigu o okolišu; stvoreni u svrhu podizanja ekološke osviještenosti (npr. EUSOILS)
* *investicijski portali*: izvrstan izvor kod pretraživanja globalne industrije ili nekog specifičnog tržišta
* *B2B i B2C*: B2B – Business to Business Portal

B2C – Business to Consumer

* *mini portali*: portali utemeljeni na lokanim interesima, utemeljili su ih i održavaju individualne osobe

Izvori
------

* Web portals. Wikipedia: The Free Encyclopedia ()
* Netscape. Wikipedia: The Free Encyclopedia ()
* Web browser. Wikipedia: The Free Encyclopedia ()